एक भी बीपीएल कार्ड नहीं हुआ जमा
नगरपालिका ने दस दिन पहले शहर में अनाउंस करवाया था, जिस अपात्र परिवार का बीपीएल राशनकार्ड बना हुआ है वो खुद नपा कार्यालय में कार्ड जमा करवा दें। ताकि राशनकार्ड निरस्त कर उसका नाम सूची से काटा जा सके। यह अल्टीमेटम 28 फरवरी को ही खत्म हो गया है। लेकिन एक भी अपात्र व्यक्ति बीपीएल राशनकार्ड जमा करवाने नहीं आया। अब नपा प्रशासन खुद घर-घर सर्वे करने जाएगा।
सीएमओ एपीएस गहरवार ने बताया सर्वे के दौरान फोटोग्राफी होगी। जो अपात्र होगा उनके कार्ड निरस्त करने के साथ ही एफआईआर दर्ज करवाई जाएगी। बीपीएल राशनकार्ड वाले परिवारों के घरों के बाहर दीवार पर मुखिया का नाम, बीपीएल कार्ड नंबर और गरीब का मकान आइल पेंट से लिखा जाएगा। सीएमओ ने बताया जो परिवार शुरू में पात्र थे लेकिन रोजगार मिलने पर आय बढ़ी और बीपीएल श्रेणी से बाहर हो गए कार्ड निरस्त करने के साथ ही उनके खिलाफ कानूनी कार्रवाई में तो राहत मिल जाएगी। लेकिन जिस परिवार ने अपात्र होते हुए भी झूठी रिपोर्ट के आधार पर बीपीएल कार्ड बनवाकर विभिन्न योजनाओं का लाभ लिया है। ऐसे लोगों के खिलाफ सख्त कार्रवाई की जाएगी। इसमें राशनकार्ड बनाने वाले अमले पर भी गाज गिरेगी। जांच करेंगे कि किस जनप्रतिनिधि या नेता ने अपात्र होते हुए भी बीपीएल राशनकार्ड बनवाने की सिफारिश की है। ऐसे नेताओं या अन्य प्रभारी लोगों की जानकारी इकट्ठा कर उनके खिलाफ भी कार्रवाई के लिए कलेक्टर को प्रस्ताव भेजा जाएगा।
-14 हजार परिवार में से 8583 परिवारों के बने है बीपीएल राशनकार्ड-नगर में वर्ष 2011 की जनगणना के अनुसार 14 हजार परिवार ही सामने आए थे। लेकिन नपा ने 21 हजार 923 परिवारों के राशनकार्ड बना रखे हैं। इनमें से 8583 राशनकार्ड बीपीएल श्रेणी के है। ये ही नहीं 1090 राशनकार्ड अंत्योदय (अति गरीब) श्रेणी के भी बने हुए हैं। जानकारों के मुताबिक बीपीएल कार्ड में से करीब 4 हजार से ज्यादा कार्ड अपात्र लोगों के हैं जो सही सर्वे होने पर निरस्त हो सकते हैं।
प्राक्कलन समिति में मुद्दा उठने के बाद लिखा था पत्र
16 जनवरी को जावरा में मप्र विस प्राक्कलन समिति की बैठक में अपात्र परिवारों के बीपीएल राशनकार्ड बने होने का मुददा उठा था। इसके बाद कलेक्टर बी. चंद्रशेखर ने नपा को पत्र लिखकर अपात्रों के कार्ड निरस्त करने तथा पात्र परिवारों को लाभ देने के निर्देश दिए थे। हालांकि यह आदेश ही एक महीने बाद 17 फरवरी को नपा सीएमओ को मिला। इसके बाद नपा ने नगर में अनाउंस करवाया।
अल्टीमेटम पूरा
hin_Deva hin_Deva hin_Deva hin_Deva hin_Deva hin_Deva mai_Deva